CELEX: 32017D1532
Language: bg
Date: 2017-09-07 00:00:00
Title: Решение за изпълнение (ЕС) 2017/1532 на Комисията от 7 септември 2017 година относно въпросите във връзка със сравнителната оценка на родентициди с антикоагулантно действие, в съответствие с член 23, параграф 5 от Регламент (ЕС) № 528/2012 на Европейския парламент и на Съвета (Текст от значение за ЕИП. )

8.9.2017   
               
               
                  BG
               
               
                  Официален вестник на Европейския съюз
               
               
                  L 232/11
               
            РЕШЕНИЕ ЗА ИЗПЪЛНЕНИЕ (ЕС) 2017/1532 НА КОМИСИЯТА
      от 7 септември 2017 година
      относно въпросите във връзка със сравнителната оценка на родентициди с антикоагулантно действие, в съответствие с член 23, параграф 5 от Регламент (ЕС) № 528/2012 на Европейския парламент и на Съвета
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 23, параграф 5, първата алинея от него,
      като има предвид, че:
      
                  (1)
               
               
                  На проведеното на 20 и 21 май 2015 г. 60-о заседание на представители на компетентните органи на държавите членки, отговарящи за прилагането на Регламент (ЕС) № 528/2012, всички държави членки отправиха към Комисията редица въпроси, на които да се отговори на равнището на Съюза в контекста на сравнителната оценка, която трябва да се извърши при подновяването на разрешението за биоциди родентициди с антикоагулантно действие („родентициди с антикоагулантно действие“).
               
            
                  (2)
               
               
                  Отправените въпроси бяха следните: а) Адекватно ли е химичното разнообразие на активните вещества в разрешените родентициди в Съюза, за да се сведе до минимум формирането на резистентност в целевия вреден организъм? б) Съществуват ли алтернативни разрешени биоциди или нехимични средства за контрол и методи за превенция за различните видове употреба, посочени в заявленията за подновяване? в) Представляват ли тези алтернативи значително по-малък общ риск за здравето на хората, здравето на животните и околната среда? г) Достатъчно ефективни ли са тези алтернативи? д) Водят ли тези алтернативи до други значителни икономически или практически затруднения?
               
            
                  (3)
               
               
                  Отговорите на тези въпроси са от значение за всеки приемащ компетентен орган, за да вземе решение дали са изпълнени критериите в член 23, параграф 3, букви а) и б) от Регламент (ЕС) № 528/2012 и съответно — дали да забрани или да ограничи предоставянето на пазара или употребата на родентициди с антикоагулантно действие.
               
            
                  (4)
               
               
                  Съгласно член 75, параграф 1, буква ж) от Регламент (ЕС) № 528/2012 Комисията поиска от Европейската агенция по химикали („Агенцията“) да изготви становище, в което да отговори на въпросите за различните видове употреба на родентициди с антикоагулантно действие, които могат да бъдат разрешавани съгласно условията и мерките за смекчаване на риска, посочени в становищата (2), приети от Комитета по биоцидите към Агенцията на неговото 16-о заседание за подновяване на одобренията на активни вещества.
               
            
                  (5)
               
               
                  На 2 март 2017 г. Комитетът по биоцидите към Агенцията прие свое становище (3).
               
            
                  (6)
               
               
                  Според това становище, при отсъствие на родентициди с антикоагулантно действие, употребата на биоциди родентициди, съдържащи други активни вещества, би довела до неадекватно химично разнообразие, за да се сведе до минимум формирането на резистентност в целевите вредни организми. Тези продукти също така водят до някои значителни практически и икономически затруднения при съответните видове употреба.
               
            
                  (7)
               
               
                  В становището също така бяха разгледани редица нехимични методи за контрол или превенция („нехимични алтернативи“), които могат да осигурят достатъчна ефективност при определени обстоятелства — самостоятелно или в комбинация. Няма обаче достатъчно научни доказателства в подкрепа на твърдението, че тези нехимични алтернативи са достатъчно ефективни съгласно критериите, установени в приетите насоки на Съюза (4), с оглед забраняване или ограничаване на разрешените видове употреба на родентицидите с антикоагулантно действие.
               
            
                  (8)
               
               
                  Въпреки това Комисията отбелязва препоръката от становището, че използването на нехимични алтернативи е основна част от устойчивото управление на вредителите при контрол на гризачите, и правилната употреба на родентициди с антикоагулантно действие, в съответствие с член 17, параграф 5 от Регламент (ЕС) № 528/2012.
               
            
                  (9)
               
               
                  Мерките, предвидени в настоящото решение, са в съответствие със становището на Постоянния комитет по биоцидите,
               
            ПРИЕ НАСТОЯЩОТО РЕШЕНИЕ:
      Член 1
      За целите на член 23, параграф 3 от Регламент (ЕС) № 528/2012 приемащите компетентни органи на държавите членки вземат под внимание информацията в приложението относно въпросите, отправени към Комисията във връзка със сравнителната оценка на биоцидите родентициди с антикоагулантно действие.
      Член 2
      Настоящото решение влиза в сила на двадесетия ден след деня на публикуването му в Официален вестник на Европейския съюз.
      
      
         Съставено в Брюксел на 7 септември 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 167, 27.6.2012 г., стр. 1.
      
         (2)  http://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval
      
         (3)  Становището ECHA/BPC/145/2017 е достъпно на: https://echa.europa.eu/documents/10162/21680461/bpc_opinion_comparative-assessment_ar_en.pdf/bf81f0a5-3e95-6b7d-d601-37db9bb16fa5
      
         (4)  Техническите насоки за сравнителна оценка на биоциди са достъпни на: https://circabc.europa.eu/w/browse/d309607f-f75b-46e7-acc4-1653cadcaf7e
      
         ПРИЛОЖЕНИЕ
         
            Информация относно въпросите, отправени от държавите членки към Комисията във връзка със сравнителната оценка на биоцидите родентициди с антикоагулантно действие
         
         Във връзка с поставените въпроси в таблица 1 са изброени конкретните видове употреба по член 23, параграф 3, буква а) от Регламент (ЕС) № 528/2012.
         
            Таблица 1
         
         
            Конкретни видове употреба на родентициди с антикоагулантно действие
         
         
                     Номер на употребата
                  
                  
                     Целеви организъм/организми
                  
                  
                     Област на употреба
                  
                  
                     Категория/категории потребители
                  
                  
                     Метод на прилагане
                  
               
                     #1
                  
                  
                     
                        Mus musculus (домашни мишки)
                     (Могат да се добавят други целеви организми)
                  
                  
                     На закрито
                  
                  
                     Mасов потребител
                  
                  
                     Готова за употреба примамка, която да се използва в защитени срещу неумело използване дератизационни кутии
                  
               
                     #2
                  
                  
                     
                        Rattus norvegicus (кафяв плъх)
                     
                        Rattus rattus (черен плъх)
                  
                  
                     На закрито
                  
                  
                     Mасов потребител
                  
                  
                     Готова за употреба примамка, която да се използва в защитени срещу неумело използване дератизационни кутии
                  
               
                     #3
                  
                  
                     
                        Rattus norvegicus (кафяв плъх)
                     
                        Rattus rattus (черен плъх)
                     (Могат да се добавят други целеви организми, с изключение на домашна мишка — например полевки)
                  
                  
                     На открито в близост до сгради
                  
                  
                     Mасов потребител
                  
                  
                     Готова за употреба примамка, която да се използва в защитени срещу неумело използване дератизационни кутии
                  
               
                     #4
                  
                  
                     
                        Mus musculus (домашна мишка)
                     (Могат да се добавят и други целеви организми)
                  
                  
                     На закрито
                  
                  
                     Специалисти
                  
                  
                     Готова за употреба примамка, която да се използва в защитени срещу неумело използване дератизационни кутии
                  
               
                     #5
                  
                  
                     
                        Rattus norvegicus (кафяв плъх)
                     
                        Rattus rattus (черен плъх)
                  
                  
                     На закрито
                  
                  
                     Специалисти
                  
                  
                     Готова за употреба примамка, която да се използва в защитени срещу неумело използване дератизационни кутии
                  
               
                     #6
                  
                  
                     
                        Mus musculus (домашна мишка)
                     
                        Rattus norvegicus (кафяв плъх)
                     
                        Rattus rattus (черен плъх)
                  
                  
                     На открито в близост до сгради
                  
                  
                     Специалисти
                  
                  
                     Готова за употреба примамка, която да се използва в защитени срещу неумело използване дератизационни кутии
                  
               
                     #7
                  
                  
                     
                        Mus musculus (домашни мишки)
                     
                        Rattus norvegicus (кафяв плъх)
                     
                        Rattus rattus (черен плъх)
                  
                  
                     На закрито
                  
                  
                     Обучени специалисти
                  
                  
                     Готова за ползване примамка или готови за ползване контактни препарати
                  
               
                     #8
                  
                  
                     
                        Mus musculus (домашна мишка)
                     
                        Rattus norvegicus (кафяв плъх)
                     
                        Rattus rattus (черен плъх)
                  
                  
                     На открито в близост до сгради
                  
                  
                     Обучени специалисти
                  
                  
                     Готова за употреба примамка
                  
               
                     #9
                  
                  
                     
                        Rattus norvegicus (кафяв плъх)
                     
                        Rattus rattus (черен плъх)
                  
                  
                     Външни площи на открито
                     Сметища на открито
                  
                  
                     Обучени специалисти
                  
                  
                     Готова за употреба примамка
                  
               
                     #10
                  
                  
                     
                        Rattus norvegicus (кафяв плъх)
                  
                  
                     Канализация
                  
                  
                     Обучени специалисти
                  
                  
                     Готова за употреба примамка
                  
               
            Въпрос а): Адекватно ли е химичното разнообразие на активните вещества в разрешените родентициди в Съюза, за да се сведе до минимум формирането на резистентност в целевия вреден организъм?
         
         Биоцидите от продуктов тип 14 с начин на действие, различен от този на родентицидите с антикоагулантно действие, съдържат пет одобрени активни вещества (алфа хлоралоза, алуминиев фосфид, водещ до отделяне на фосфан, въглероден диоксид, циановодород и царевични кочани на прах).
         Според становището за нито един от контретните видове употреба, изброени в Таблица 1, не е изпълнено минималното изискване в приетите насоки на Съюза за три различни алтернативи с различен начин на действие. Поради това при отсъствие на родентициди с антикоагулантно действие не е изпълнено условието в член 23, параграф 3, буква б) от Регламент (ЕС) № 528/2012 химичното разнообразие на активните вещества да е адекватно, за да се сведе до минимум формирането на резистентност в целевия вреден организъм.
         
            Въпрос б): Съществуват ли алтернативни разрешени биоциди или нехимични средства за контрол и методи за превенция за различните видове употреба, посочени в заявленията за подновяване?
         
         В таблици 2 и 3 се съдържа общ преглед на алтернативите, разгледани в становището, за да бъде отговорено на въпроса.
         
            Таблица 2
         
         
            Общ преглед на алтернативните разрешени биоциди за конкретните видове употреба на родентициди с антикоагулантно действие
         
         
                      
                  
                  
                     Номер на употребата съгласно таблица 1
                  
               
                     Активно вещество в алтернативните биоциди
                  
                  
                     Вид на прилагането
                  
                  
                     #1
                  
                  
                     #2
                  
                  
                     #3
                  
                  
                     #4
                  
                  
                     #5
                  
                  
                     #6
                  
                  
                     #7
                  
                  
                     #8
                  
                  
                     #9
                  
                  
                     #10
                  
               
                     Алфа хлоралоза
                  
                  
                     Примамка
                  
                  
                     да
                  
                  
                      
                  
                  
                      
                  
                  
                     да
                  
                  
                      
                  
                  
                      
                  
                  
                     Само мишки
                  
                  
                      
                  
                  
                      
                  
                  
                      
                  
               
                     Алуминиев фосфид, водещ до отделяне на фосфан
                  
                  
                     Фумигант
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Само за R. norvegicus
                     
                  
                  
                     Само за R. norvegicus
                     
                  
                  
                      
                  
               
                     Въглероден диоксид
                  
                  
                     Бутилки, работещи с газоотделител
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Само мишки
                  
                  
                      
                  
                  
                      
                  
                  
                      
                  
               Разрешените алтернативни биоциди не обхващат всички конкретни видове употреба на родентициди с антикоагулантно действие (вж. таблица 2). За някои видове употреба (#2, #3, #5, #6 и #10) няма алтернативни разрешени биоциди. За употреба #7 има алтернативни разрешени биоциди единствено за мишки, а за употреби #8 и #9 има алтернативни разрешени биоциди едиствено за плъхове (R. norvegicus).
         
            Таблица 3
         
         
            Общ преглед на установените нехимични алтернативи на конкретните видове употреба на родентициди с антикоагулантно действие
         
         
                     Докладвана нехимична алтернатива
                  
                  
                     Начин на действие
                  
                  
                     Потенциално обхванати видове употреба
                  
               
                     Последващо третиране
                  
               
                     Електрически капани за гризачи
                  
                  
                     Капани за умъртвяване с електрически ток на влезлия в капана гризач
                  
                  
                     1, 2, 3, 4, 5, 6, 7, 8, 9, 10
                  
               
                     Залепващи дъски
                  
                  
                     Гризачите се улавят с лепило и умъртвяването трябва да се извърши отделно.
                  
                  
                     1, 4, 6, 7, 8
                  
               
                     Механични капани (с пружина или чупещи гръбнака)
                  
                  
                     Капани с механична тежест, които умъртвяват влезлия в капана гризач
                  
                  
                     1, 2, 3, 4, 5, 6, 7, 8, 9, 10
                  
               
                     Отстрелване
                  
                  
                     Отстрелване на гризачите
                  
                  
                     6, 8, 9
                  
               
                     Превантивно третиране
                  
               
                     Модифициране на местообитанието
                  
                  
                     Предотвратяване на заселването на популации от гризачи чрез ограничаване на възможността да намерят храна/вода/убежище
                  
                  
                     1,2, 3, 4, 5, 6, 7, 8, 9
                  
               
                     Обезопасяване срещу гризачи
                  
                  
                     Предотвратяване на достъпа на гризачи до сградите чрез блокиране на пътищата за влизане
                  
                  
                     1, 2, 4, 5, 7
                  
               
                     Ултразвук
                  
                  
                     Отблъскване на гризачите с ултразвук с честота 70-140 dB.
                  
                  
                     1, 2, 3, 4, 5, 6, 7, 8, 9
                  
               
            Въпрос в): Представляват ли тези алтернативи значително по-малък общ риск за здравето на хората, здравето на животните и околната среда?
         
         Според приетите насоки на Съюза на този въпрос следва да се отговори само ако разглежданите алтернативи са достатъчно ефективни и не водят до други значителни икономически или практически затруднения (вж. разделите с отговори на въпроси г) и д).
         Въз основа на достигнатите заключения по въпроси а), б), г) и д) в становището се изразява позицията, че не е необходимо да се отговаря на въпрос в).
         
            Въпрос г): Достатъчно ефективни ли са тези алтернативи?
         
         Разрешените биоциди, упоменати в отговора на въпрос б), включват активни вещества, които са одобрени и следователно се считат за ефективни за конкретните видове употреба. Тъй като достатъчната ефективност е условие за издаване на разрешение съгласно член 19, параграф 1, буква б), подточка i) от Регламент (ЕС) № 528/2012, тези биоциди се считат за достатъчно ефективни.
         По отношение на нехимичните алтернативи, упоменати в отговора на въпрос б), според становището всяка от алтернативите — самостоятелно или в комбинация с други — може да осигури достатъчна ефективност при определени, вероятно ограничени, обстоятелства. Няма обаче достатъчно научни доказателства в подкрепа на твърдението, че която и да е от тези нехимични алтернативи е достатъчно ефективна съгласно приетите насоки на Съюза (т.е. осигурява подобно равнище на защита или контрол на популациите от гризачи в полеви условия), за да се премахне необходимостта от родентициди с антикоагулантно действие за конкретните видове употреба. Тъй като не е изпълнено условието за достатъчна ефективност, посочено в член 23, параграф 3, буква а) от Регламент (ЕС) № 528/2012, не беше проведено допълнително проучване за определените нехимични алтернативи.
         
            Въпрос д): Водят ли тези алтернативи до други значителни икономически или практически затруднения?
         
         Според приетите насоки на Съюза оценката на практическите и икономическите затруднения трябва да се извърши за алтернативите, които изпълняват критериите за допустимост. Поради това във връзка с този въпрос бяха оценени само разрешените биоциди, изброени в таблица 2.
         Според становището употребата на алуминиев фосфид, водещ до отделяне на фосфан, и на въглероден диоксид води до значителни практически или икономически затруднения в сравнение с родентицидите с антикоагулантно действие, тъй като контролът на целевите организми би коствал много усилия и/или непропорционални разходи. Следователно за горепосочените разрешени биоциди не е изпълнено условието да не водят до други значителни икономически или практически затруднения, посочено в член 23, параграф 3, буква а) от Регламент (ЕС) № 528/2012.
         Относно продуктите с алфа хлоразол, тяхната зависеща от температурата ефективност би компрометирала употребата на тази алтернатива на места, където температурата не може да се контролира, което води до практическо затруднение за употреба в топла среда. Освен това, предвид липсата на химично разнообразие (вж. раздела с отговор на въпрос а), не се препоръчва замяната или ограничението на употребата на родентициди с антикоагулантно действие единствено с това вещество, за да се сведе до минимум формирането на резистентност.